Zalaerdőd Község Önkormányzat Képviselő-testületének 6/2014. (X.6.) önkormányzati rendelete a helyi adókról

Zalaerdőd Község Önkormányzatának Képviselő-testülete az Alaptörvény 32. cikk (1) bekezdés h) pontja, a helyi adókról szóló 1990. évi C. törvény 5. § b)-c) pontjaiban, továbbá a 6. § a) pontjában kapott felhatalmazás alapján, a 3-4. §-ok tekintetében, a helyi adókról szóló 1990. évi C. törvény 1. § (1) bekezdésében, 5-7. §-aiban,6. § d) pontjában, 15-15. §-okban, valamint a 43. § (3) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

1. Általános rendelkezések
1. §
/1/ Az e rendeletben foglalt szabályok a helyi adókról szóló 1990. évi C. törvényben (a továbbiakban: Htv.) meghatározott adóalanyokra és adótárgyakra terjednek ki. Jelen rendeletben nem szabályozott kérdésekben a Htv. és az adózás rendjéről szóló 2003. évi XCII. törvényben (a továbbiakban: Art.) foglaltak az irányadók.
/2/ Zalaerdőd Község Önkormányzata
a) magánszemélyek kommunális adóját,
b) helyi iparűzési adót,
vezet be.

Magánszemélyek kommunális adója
2. Az adó mértéke

2. §

Az adó évi mértéke adótárgyanként, illetőleg lakásbérleti jogonként 17.000,- Ft.


3.Adókedvezmény

3. §

Adótárgyanként 5.000,- Ft adókedvezmény illeti meg a tényleges, életvitelszerűen ott élőket.


Helyi iparűzési adó
4.Az adó mértéke

4. §

/1/ Az adó mértéke állandó jelleggel végzett iparűzési tevékenység esetén az adóalap 2 %-a.

/2/ Ideiglenes jelleggel végzett iparűzési tevékenység esetén az adó mértéke naptári naponként 5.000,- Ft.





2. oldal


5.Záró rendelkezések

5. §

/1/ E rendelet 2015. január 1. napján lép hatályba.

/2/ A rendelet hatálybalépésével egyidejűleg hatályát veszti Zalaerdőd Község Önkormányzata Képviselő-testületének 10/2009. (XII. 08)., 12/2010. (XII. 14) önkormányzati rendelete a helyi iparűzési adóról, a 11/2009. (XII. 8., 11/2010. (XII. 14.) önkormányzati rendelete a magánszemélyek kommunális adójáról, valamint a 8/2011. (XII. l5.) önkormányzati rendelete az építményadóról.



Zalaerdőd, 2014. szeptember 22.



Bódis József Tibor                                                                                                     Bencze Gyöngyi
  polgármester                                                                                                                    jegyző




Kihirdetve: 2014. október 6.



Bencze Gyöngyi
       jegyző


